มากินร้านนี้ตั้งแต่สมัยมาอยู่หอแถวนี้เพื่อไปเรียนพิเศษแถวสยาม น่าจะราวๆปี 47-48 จนตอนนี้ ปี 60 กินบ่อยมากๆ เครื่องในของร้านนี้ต้มได้ไร้เทียมทานมาก ที่ควรนุ่มก็นุ่ม ที่ควรหนึบก็หนึบ ไม่มีกลิ่นคาวลักษณะเฉพาะของเครื่องในเลย สั่งได้ว่าเอาอะไรไม่เอาอะไร น้ำซุปใส่เกียวฉ่ายออกเปรี้ยวเค็ม เติมพริกไทยสักหน่อย ทำให้ซดน้ำคล่องคอขึ้น ข้าวที่มาคู่กันเป็นข้าวหุงร่วนๆกินคู่กับน้ำจิ้มพริกน้ำส้ม อาหารไม่ต้องห่วงว่าจะรอนาน เจ๊ทำงานรวดเร็วทันใจเสมอ หรือถ้าไม่อยากกินตือฮวน ร้านนี้ก็มีจุกบี้ (ข้าวเหนียวถั่วใส่ลงในไส้อ่อนหมูและไปทำให้สุก)หั่นเป็นชิ้นๆกินกับน้ำจิ้มสีดีออกหวาน ซึ่งคาดว่าน่าจะเป็นน้ำตาลคาราเมลแบบจีนๆ

ร้านนี้ตั้งอยู่ข้างๆธนาคารกรุงเทพ ติดหน้าถนนรองเมือง 
อาหารได้รวดเร็ว รสชาติดี